Hengils Ultra hlaupið hófst klukkan átta í kvöld en mótinu var frestað um sólarhring vegna veðurs í morgun . Tuttugu keppendur taka þátt í hlaupinu og hlaupa hundrað kílómetra inn í nóttina og fram undir morgun og munu ljúka leik einhvern tíma eftir hádegi á morgun , sunnudag . Þetta kemur fram í tilkynningu frá skipuleggjendum hlaupsins . Hengill UltraTrail er lengsta utanvegahlaup á Íslandi og er nú haldið áttunda árið í röð . Hlaupið er frá Skyrgerðinni í Hveragerði , upp Reykjadal að Ölkelduhnjúki og í kring um hann . Þá heldur hluti hóps áfram inn að Hengli og niður Sleggjubeinsskarð . Í fyrramálið verða ræstir keppendur sem hlaupa fimmtíu kílómetra og svo verða keppendur í 25 kílómetrum ræstir klukkan 13:00 . Þeir sem hlaupa tíu og fimm kílómetra verða aftur á móti ræstir klukkan 14:00 á morgun . Í tilkynningu sem var gefin út fyrr í dag kom fram að rigning síðasta sólarhringinn hafi verið of mikil á keppnissvæðinu og því hafi verið tekin ákvörðun um að fresta hlaupinu af öryggisástæðum . Algjör metskráning er í mótið í ár sem haldið er í Hveragerði en fjöldi keppenda nálgast nú 400 og koma þeir alls staðar af úr heiminum . Keppendur frá átján þjóðlöndum eru skráðir til leiks en þeir koma frá Bandaríkjunum , Kanada , Nýja Sjálandi , Belgíu , HongKong , Pólandi , Frakklandi , Sviss , Þýskalandi , Svíþjóð , Litháen , Hollandi , Slóveníu , Finnlandi , Noregi , Rúmeníu , Slóvakíu og Íslandi .